Diari Oficial de la Generalitat Valenciana


Sumari del DOGV 4965, del 14-03-2005 (2005/2302)

RESOLUCIO de 28 de febrer de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol Anual Addicional al Conveni de Col·laboració subscrit entre l'administració general de l'estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social, pel qual es determinen les aportacions econòmiques de les parts i s'incorporen els projectes seleccionats per a la realització de programes del Pla d'Acció per a les Persones Majors.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/2302


Data del document
:   28-02-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * administració central
    * tercera edat

RESOLUCIO de 28 de febrer de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol Anual Addicional al Conveni de Col·laboració subscrit entre l'administració general de l'estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social, pel qual es determinen les aportacions econòmiques de les parts i s'incorporen els projectes seleccionats per a la realització de programes del Pla d'Acció per a les Persones Majors. [2005/M2302]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Conselleria de Benestar Social de la Generalitat Valenciana, el 30 de desembre de 2004, un Protocol Anual Addicional al Conveni de Col·laboració subscrit entre l'administració general de l'estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social, pel qual es determinen les aportacions econòmiques de les parts i s'incorporen els projectes seleccionats per a la realització de programes del Pla d'Acció per a les Persones Majors, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0072/2005, i que figura com a annex d'esta resolució.
  
València, 28 de febrer de 2005.- La directora general de Relacions amb les Corts i Secretariat del Govern: Alida C. Mas Taberner.
  
Protocol Anual Addicional al Conveni de Col·laboració subscrit entre l'administració general de l'estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social, pel qual es determinen les aportacions econòmiques de les parts i s'incorporen els projectes seleccionats per a la realització de programes del Pla d'Acció per a les Persones Majors.
  
Madrid, 30 de desembre de 2004.
  
Reunits
  
D'una part, Jesús Caldera Sánchez-Capitán, com a ministre de Treball i Assumptes Socials, nomenat pel Reial Decret 558/2004 de 17 d'abril (BOE núm. 94 de 18 d'abril del 2004), en nom i representació de l'administració general de l'estat, en virtut del que disposa la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del dia 14), segons la redacció donada a esta per l'article segon, apartat 4, de la Llei 4/1999, de 13 de gener.
  
I d'una altra part, Alicia de Miguel García, consellera de Benestar Social de Generalitat Valenciana, nomenada pel Decret 5/2003, de 20 de juny, i Decret 6/2003, de 21 de juny, del president de la Generalitat Valenciana, havent sigut aprovat el Reglament Orgànic i Funcional de la Conselleria de Benestar Social per mitjà del Decret 120/2003, d'11 de juliol, del Consell de la Generalitat Valenciana (DOGV núm. 4.543, de 14 de juliol del 2003).
  
Ambdós parts reconeixent-se mútua capacitat per a obligar-se i convindre,
  
Exposen
  
Primer
  
Que el Ministeri de Treball i Assumptes Socials i la Generalitat Valenciana van subscriure, el 16 de desembre de 1997, un Conveni de Col·laboració per al cofinançament de Programes del Pla Gerontològic a través de projectes específics del Pla Gerontològic, hui denominat Pla d'Acció per a les Persones Majors.
  
Segon
  
Que, d'una banda, el Ministeri de Treball i Assumptes Socials, en virtut de les competències que li són atribuïdes per la Constitució de 1978 i pels Reials Decrets 553/2004, de 17 d'abril, de reestructuració de departaments ministerials, i 1.600/2004, de 2 de juliol, pel qual es desenvolupa l'estructura orgànica bàsica del Ministeri de Treball i Assumptes Socials, que assumix les competències de l'extingit Ministeri d'Assumptes Socials; i, per un altre, la Comunitat Valenciana d'acord amb el que establix la Llei Orgànica 5/1982 d'1 de juliol i 5/1994 de 24 de març, que aprova i reforma el seu estatut d'autonomia; tenen competències en matèria d'Acció Social i Servicis Socials.
  
Que, en la Llei 61/2003, de 30 de desembre, de Pressupostos Generals de l'Estat per al 2004, i en la Llei 17/2003, de 30 de desembre, de Pressupostos de la Generalitat Valenciana per a l'exercici 2004, s'establixen dotacions pressupostàries per a estos fins.
  
Tercer
  
Que el Conveni citat, subscrit en 1997, establix en la seua clàusula desena la seua pròrroga automàtica per a exercicis econòmics successius, si no hi ha denúncia expressa d'alguna de les parts.
  
Quart
  
Que, no obstant això, d'eixa pròrroga automàtica s'exclouen les quantitats econòmiques expressades en el Conveni, així com en els corresponents annexos que hauran de ser actualitzats cada any a fi d'ajustar-los als projectes plantejats per la Generalitat Valenciana i les previsions pressupostàries que s'establisquen.
  
Quint
  
Que la Generalitat Valenciana justificarà davant del Ministeri de Treball i Assumptes Socials el cofinançament rebut, corresponent al protocol anual subscrit, si escau, el passat exercici per a estos fins, per mitjà d'un document que indique l'existència o inexistència de romanents, d'acord amb el que disposa la Llei General Pressupostària i en el corresponent acord anual del Consell de Ministres.
  
Sext
  
Que, havent-se efectuat, segons el procediment previst en el Conveni subscrit abans citat i en l'Acord del Consell de Ministres de 16 de juliol del 2004, la determinació de les aportacions econòmiques de les parts corresponents al present exercici 2004, escau instrumentar-la a través del present Protocol Anual Addicional, junt amb la selecció dels projectes plantejats per la Generalitat Valenciana i aprovats, així mateix, a l'efecte del finançament conjunt.
  
Per tot allò que s'ha manifestat, basant-se en l'article 6 de la Llei 30/1992, de 26 de novembre, i en la clàusula desena del Conveni de Col·laboració per a la realització de programes del Pla Gerontològic, subscrit el 16 de desembre de 1997, entre el Ministeri de Treball i Assumptes Socials i la Generalitat Valenciana, ambdós parts,
  
ACORDEN subscriure el present Protocol Anual Addicional que es regirà per les següents:
  
Clàusules
  
Primera
  
L'administració general de l'estat i la Generalitat Valenciana incorporen al Conveni de Col·laboració, subscrit el 16 de desembre de 1997, els projectes seleccionats conjuntament, els quals s'unixen per mitjà de l'annex del present Protocol.
  
La duració d'este Protocol Anual Addicional s'establix per un any des de la seua firma.
  
Segona
  
El Ministeri de Treball i Assumptes Socials, a càrrec de la seua dotació pressupostària per al present exercici de 2004, aporta com a participació en el finançament dels distints programes i projectes del present Protocol la quantitat total de set milions cent huitanta-dos mil quatre-cents setanta-dos euros (7.182.472,00 €), d'acord amb la distribució següent per conceptes i aplicacions:
  
1.Projectes de manteniment per al desenvolupament de programes i servicis emmarcats en el Pla d'Acció per a les Persones Majors.
  
Aplicació econòmica: 86.10.320O.755.
  
Import: tres milions tres-cents trenta-cinc mil sis-cents noranta-sis euros (3.335.696,00 e.)
  
2.Projectes de manteniment per al desenvolupament de programes i servicis dirigits a l'atenció de malalts d'Alzheimer i altres demències.
  
Aplicació econòmica: 53.63.707O.589.
  
Import: cinc-cents seixanta-quatre mil cent huitanta-cinc euros (564.185,00 e.)
  
3. Projectes d'inversió per al desenvolupament de programes i servicis emmarcats en el Pla d'Acció per a les Persones Majors.
  
Aplicació econòmica: 85.20.948T.510.
  
Import: un milió cinc-cents setanta-cinc mil huit-cents vint-i-quatre euros (1.575.824,00 e.)
  
4. Projectes d'inversió per al desenvolupament de programes i servicis dirigits a l'atenció de malalts d'Alzheimer i altres demències.
  
Aplicació econòmica: 60.00.338M.781.
  
Import: quatre-cents vint-i-sis mil sis-cents noranta-un euros (426.691,00 e.)
  
5.Projectes de suport econòmic a l'atenció de persones majors dependents en la seua llar.
  
Aplicació econòmica: 22.26.772K.979.
  
Import: un milió dos-cents huitanta mil setanta-sis euros (1.280.076,00 e.)
  
La Generalitat Valenciana i les corporacions locals, si s'escau, conformement amb els acords subscrits per ambdós, es comprometen a assumir la corresponsabilitat en el finançament en una quantia no inferior al 50%, dels projectes, excepte els relatius a l'apartat nombre 5 (suport econòmic a l'atenció de persones majors dependents en la seua llar), el finançament del qual no serà inferior al 40% de l'import dels corresponents projectes.
  
En este sentit, l'aportació total de la Generalitat Valenciana, per als distints programes, projectes i servicis, és de sis milions set-cents cinquanta-cinc mil set-cents huitanta euros (6.755.780,00 e.), la distribució de la qual, per conceptes i segons les aplicacions econòmiques enumerades en termes dels pressupostos generals de l'estat, són les següents:
  
1. Projectes de manteniment per al desenvolupament de programes i servicis emmarcats en el Pla d'Acció per a les Persones Majors.
  
Aplicació econòmica: 36.23.521H.226.
  
Import: tres milions tres-cents trenta-cinc mil sis-cents noranta-sis euros (3.335.696,00 e.)
  
2. Projectes de manteniment per al desenvolupament de programes i servicis dirigits a l'atenció de malalts d'Alzheimer i altres demències.
  
Aplicació econòmica: 19.42.098N.113.
  
Import: cinc-cents seixanta-quatre mil cent huitanta-cinc euros (564.185,00 €)
  
3. Projectes d'inversió per al desenvolupament de programes i servicis emmarcats en el Pla d'Acció per a les Persones Majors.
  
Aplicació econòmica: 22.80.313I.811.
  
Import: un milió cinc-cents setanta-cinc mil huit-cents vint-i-quatre euros (1.575.824,00 €).
  
4. Projectes d'inversió per al desenvolupament de programes i servicis dirigits a l'atenció de malalts d'Alzheimer i altres demències.
  
Aplicació econòmica: 38.60.350T.217.
  
Import: quatre-cents vint-i-sis mil sis-cents noranta-un euros (426.691,00 €)
  
5. Projectes de suport econòmic a l'atenció de persones majors dependents en la seua llar.
  
Aplicació econòmica: 56.84.788N.246.
  
Import: huit-cents cinquanta-tres mil tres-cents huitanta-quatre euros (853.384,00 €)
  
Tercera
  
La dotació econòmica per a l'execució del Conveni, dins del present exercici econòmic 2004, es desglossa entre els projectes seleccionats de la forma en què figura en l'annex adjunt.
  
Quarta
  
La vigència i aplicació del present Protocol Anual és d'un any a partir de la firma, no obstant això, en allò no previst en l'esmentat Protocol Anual s'hi aplicarà el que establix el Conveni firmat l'any 1997 entre l'administració general de l'estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social.
  
Quinta
  
La naturalesa d'este Protocol Anual és administrativa, per la qual cosa la competència per a conéixer de les controvèrsies, que l'execució de tal Protocol poguera donar lloc, escau a la jurisdicció contenciosa administrativa.
  
I en prova de conformitat, subscriuen el present Protocol Anual Addicional, en dos exemplars, al lloc i en la data a dalt indicats.
  
Pel Ministeri de Treball i Assumptes Socials,
  
Mª. Amparo Valcárcel García, secretària d'estat de Servicis Socials, Famílies i Discapacitat (p. d. Orde comunicada d'11 d'octubre 2004)
  
Per la Generalitat Valenciana,
  
Alicia de Miguel García, consellera de Benestar Social de Generalitat Valenciana.